ਸੁਹਾਈ ਅਲੀ ਅਬਰੋ
ਸੁਹਾਈ ਅਲੀ ਅਬਰੋ ( ) ਇੱਕ ਪਾਕਿਸਤਾਨੀ ਅਦਾਕਾਰਾ, ਡਾਂਸਰ ਅਤੇ ਮਾਡਲ ਹੈ। ਉਹ ਕਈ ਟੀ.ਵੀ. ਡਰਾਮਿਆਂ ਵਿੱਚ ਨਜ਼ਰ ਆ ਚੁੱਕੀ ਹੈ, ਜਿਨ੍ਹਾਂ ਵਿੱਚ ਸਾਤ ਪਰਦੋਂ ਮੇਂ, ਤਨਹਾਈ, ਖੋਇਆ ਖੋਇਆ ਚਾਂਦ, ਕੁਛ ਅਧੂਰੇ ਸੇ ਰਿਸ਼ਤੇ ਅਤੇ ਪਿਆਰੇ ਅਫਜ਼ਲ ਆਦਿ ਪ੍ਰਮੁੱਖ ਹਨ।

ਮੁੱਢਲਾ ਜੀਵਨ 
ਸੁਹਾਈ ਦਾ ਜਨਮ ਲਰਕਾਨਾ, ਸਿੰਧ ਵਿੱਚ ਇੱਕ ਸਿੰਧੀ ਪਰਿਵਾਰ ਵਿੱਚ ਹੋਇਆ। ਉਹ ਆਪਣੇ ਭੈਣ ਭਰਾਵਾਂ ਵਿਚੋਂ ਸਭ ਤੋਂ ਛੋਟੀ ਹੈ। ਉਸਦੇ ਮਾਤਾ ਪਿਤਾ ਦੋਵੇਂ ਸਰਕਾਰੀ ਸਿਹਤ ਅਫ਼ਸਰ ਸਨ। ਇੱਕ ਹਾਦਸੇ ਵਿੱਚ ਜਦ ਉਹਨਾਂ ਦੀ ਮੌਤ ਹੋਈ ਤਾਂ ਸੁਹਾਈ ਦੀ ਉਮਰ ਉਸ ਵੇਲੇ ਮਹਿਜ਼ ਨੌਂ ਸਾਲਾਂ ਦੀ ਸੀ। ਸੁਹਾਈ ਦੇ ਬਚਪਨ ਦੇ ਦਿਨ ਹੈਦਰਾਬਾਦ, ਸੁੱਕਰ ਅਤੇ ਇਸਲਾਮਾਬਾਦ ਵਿੱਚ ਗੁਜ਼ਰੇ। ਇਸ ਮਗਰੋਂ ਉਹ ਕਰਾਚੀ ਚਲੀ ਗਈ। ਇੱਥੇ ਉਹ ਆਈ ਤਾਂ ਪੜ੍ਹਾਈ ਦੇ ਮਕਸਦ ਨਾਲ ਸੀ ਪਰ ਉਸ ਦਾ ਰੰਗਮੰਚ ਵਿੱਚ ਕੰਮ ਕਰਨ ਦਾ ਸ਼ੌਂਕ ਵੀ ਪੈਦਾ ਹੋਣਾ ਸ਼ੁਰੂ ਹੋ ਗਿਆ। ਹੌਲੀ ਹੌਲੀ ਉਸਨੇ ਆਪਣੀ ਅਦਾਕਾਰੀ ਦੇ ਦਮ ਉੱਤੇ ਡਰਾਮਾ ਜਗਤ ਵਿੱਚ ਆਪਣਾ ਨਾਂ ਬਣਾ ਲਿਆ।

ਕੈਰੀਅਰ 
ਅਬਰੋ ਨੇ ਮਾਡਲ ਵਜੋਂ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ ਅਤੇ ਕਈ ਕਮਰਸ਼ੀਅਲ ਜਿਵੇਂ ਕਿ ਸ਼ਾਨ ਪਿਕਲ, ਕੋਕਾ ਕੋਲਾ ਅਤੇ ਪੈਪਸੀ ਜਿਹੇ ਇਸ਼ਤਿਹਾਰਾਂ ਵਿੱਚ ਦਿਖਾਈ ਦਿੱਤੀ।

ਅਬਰੋ ਨੇ ਆਪਣਾ ਅਦਾਕਾਰੀ ਦਾ ਕੈਰੀਅਰ ਜੀਉ ਟੀ.ਵੀ. ਸੀਰੀਅਲ "ਸਾਤ ਪਰਦੋਂ ਮੇਂ" ਨਾਲ ਸ਼ੁਰੂ ਕੀਤਾ, ਜਿਸ ਵਿੱਚ ਉਸਨੇ ਮਿਕਾਲ ਜੁਲਫੀਕਾਰ ਅਤੇ ਐਲੀ ਖਾਨ ਨਾਲ ਕੰਮ ਕੀਤਾ। ਉਸਨੇ ਐਰੀ ਡਿਜ਼ੀਟਲ ਦੇ ਨਾਚ ਪ੍ਰੋਗਰਾਮ ਰਿਆਲਟੀ ਸ਼ੋਅ ਲਈ ਡਾਂਸ ਪ੍ਰਫੋਰਮ ਕੀਤਾ। ਉਸਨੂੰ ਹਮ ਟੀ.ਵੀ. ਦੀ ਇੱਕ ਟੈਲੀ-ਫ਼ਿਲਮ "ਰੰਗਰੇਜ਼ ਮੇਰੇ" ਵਿੱਚ ਵੀ ਵੇਖਿਆ ਗਿਆ। ਬਾਅਦ ਵਿੱਚ ਉਹ ਸੀਰੀਅਲ ਤਨਹਾਈ ਵਿੱਚ ਗੋਹੇਰ ਮੁਮਤਾਜ਼, ਆਇਸ਼ਾ ਉਮਰ, ਅਜ਼ਫਰ ਰਹਿਮਾਨ, ਸਾਬਾ ਹਮੀਦ ਅਤੇ ਅਰੀਸ਼ਾ ਰਾਜ਼ੀ ਨਾਲ ਨਜ਼ਰ ਆਈ। ਅਬਰੋ ਨੇ ਆਪਣੇ ਫ਼ਿਲਮ ਕੈਰੀਅਰ ਦੀ ਸ਼ੁਰੂਆਤ ਯਾਸੀਰ ਨਵਾਜ਼ ਦੀ "ਅੰਜੁਮਨ (2013 ਫ਼ਿਲਮ)" ਨਾਲ ਕੀਤੀ ਸੀ, ਜਿਸ ਦੇ ਲਈ ਉਸਨੂੰ ਸਰਬੋਤਮ ਸਹਿਯੋਗੀ ਅਭਿਨੇਤਰੀ ਸ਼੍ਰੇਣੀ ਵਿੱਚ ਤਰੰਗ ਹਾਉਸਫੁੱਲ ਅਵਾਰਡ ਲਈ ਨਾਮਜ਼ਦ ਕੀਤਾ ਗਿਆ ਸੀ। 2015 ਵਿੱਚ ਉਸਨੇ ਦੋ ਪਾਕਿਸਤਾਨੀ ਫ਼ਿਲਮਾਂ, "ਰੋਂਗ ਨੰ" ਅਤੇ "ਜਵਾਨੀ ਫਿਰ ਨਹੀਂ ਆਨੀ" ਵਿੱਚ ਕੰਮ ਕੀਤਾ, ਦੋਵੇਂ ਬਾਕਸ-ਆਫਿਸ 'ਤੇ ਹਿੱਟ ਰਹੀਆਂ। 2018 ਵਿੱਚ ਉਹ ਜੀਵਨੀ ਸੰਬੰਧੀ ਡਰਾਮਾ ਫ਼ਿਲਮ "ਮੋਟਰਸਾਈਕਲ ਗਰਲ" ਵਿੱਚ ਨਜ਼ਰ ਆਈ, ਜੋ ਮੋਟਰਸਾਈਕਲ ਸਵਾਰ ਜ਼ੈਨੀਥ ਇਰਫਾਨ ਦੀ ਜ਼ਿੰਦਗੀ 'ਤੇ ਅਧਾਰਤ ਸੀ। ਇਹ ਇੱਕ ਫ਼ਿਲਮ ਵਿੱਚ ਉਸ ਦੀ ਪਹਿਲੀ ਵੱਡੀ ਭੂਮਿਕਾ ਸੀ ਅਤੇ ਉਸ ਨੂੰ ਉਸ ਦੀ ਅਦਾਕਾਰੀ ਲਈ ਆਲੋਚਕਾਂ ਤੋਂ ਪ੍ਰਸ਼ੰਸਾ ਵੀ ਮਿਲੀ।
ਹਾਲਾਂਕਿ ਇਹ ਫ਼ਿਲਮ ਨਾਜ਼ੁਕ ਪੱਧਰ 'ਤੇ ਸਫ਼ਲ ਹੋਈ ਸੀ, ਪਰ ਵਪਾਰਕ ਤੌਰ 'ਤੇ ਫਲਾਪ ਹੋ ਗਈ।

ਆਉਣ ਵਾਲੇ ਪ੍ਰੋਜੈਕਟ 
ਉਹ ਹੁਣ ਆਪਣੀ ਆਉਣ ਵਾਲੀ ਫ਼ਿਲਮ "ਕੰਮਬਖਤ" ਲਈ ਸ਼ਹਿਰਯਾਰ ਮੁਨਵਰ ਸਦੀਕੀ ਨਾਲ ਕੰਮ ਕਰ ਰਹੀ ਹੈ, ਜਿਸ 'ਤੇ 2013 ਤੋਂ ਕੰਮ ਚੱਲ ਰਿਹਾ ਹੈ। ਉਸਨੇ ਹੁਮਾਯੂੰ ਸਈਅਦ ਨਾਲ ਇੱਕ ਪ੍ਰੋਜੈਕਟ 'ਤੇ ਵੀ ਸਾਇਨ ਕੀਤੇ ਹਨ।

ਫ਼ਿਲਮੋਗਰਾਫੀ

ਸਨਮਾਨ ਅਤੇ ਨਾਮਜ਼ਦਗੀ

|-
! style="background:#bfd7ff;" colspan="4" | ਤਰੰਗ ਹਾਉਸਫੁੱਲ ਐਵਾਰਡ
|-
| 2014
| ਅੰਜੁਮਨ
|ਉੱਤਮ ਸਹਾਇਕ ਅਦਾਕਾਰ
| 
|-
! style="background:#bfd7ff;" colspan="4" |ਐਰੀ ਫ਼ਿਲਮ ਐਵਾਰਡ
|-
| rowspan="2"| ਦੂਜਾ ਐਰੀ ਫ਼ਿਲਮ ਐਵਾਰਡ
| ਜਵਾਨੀ ਫਿਰ ਨਹੀਂ ਆਨੀ
| rowspan="2" | ਐਰੀ ਫ਼ਿਲਮ ਐਵਾਰਡ ਫ਼ਾਰ ਬੇਸਟ ਐਕਟਰਸ
| 
|-
| Wrong No.
| 
|}

ਹਵਾਲੇ 

21ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਸਿੰਧੀ ਲੋਕ
ਪਾਕਿਸਤਾਨੀ ਔਰਤ ਮਾਡਲਾਂ
ਪਾਕਿਸਤਾਨੀ ਔਰਤ ਨ੍ਰਤਕੀਆਂ
ਪਾਕਿਸਤਾਨੀ ਟੈਲੀਵਿਜਨ ਅਦਾਕਾਰਾਵਾਂ
ਪਾਕਿਸਤਾਨੀ ਫਿਲਮ ਅਦਾਕਾਰਾਵਾਂ
ਲਾਹੌਰ ਦੀਆਂ ਅਦਾਕਾਰਾਵਾਂ